
Prome Minister Evelyn Wever-Croes: 


ARUBA NO A ACCEPTA E CONDICIONNAN Y 
TA SIGUI DEN DIALOGO 


^Cu fe y determinacion nos ta logra atrobe" 


Diahuebs atardi, Gobierno di Aruba a yama un rueda di Prensa 
extraordinario pa den tur transparencia duna un update riba e 
negosacionnan cu Hulanda tocante e condicionnan cu Hulanda 
a pone pa e fiansa pa e di 3 tranche cu Aruba lo mester a 
haya dia 3 di juli ultimo. Prome Minister Evelyn Wever-Croes a 
wordo acompafia pa Minister di Husticia, Andin Bikker, Minister 
di Finansa, Xiomara Maduro y Minister di Labor y Asuntonan 
Social, Glenbert Croes. 


Prome Minister a duna di conoce cu Gobierno di Aruba no a 
acepta e condicionnan di Hulanda y ta sigui den dialogo cu 
Hulanda tocante e condicionnan pa e fiansa. 


"Tin espacio financiero pa cumpli cu tur e debernan financiero 
di e luna aki, mientras ta sigui negocia riba e pakete di fiansa 
y inversion. Mi kier sigura bo cu nos ta tene e interes di tur 
ciudadano na cuenta, especialmente esnan mas vulnerable 
den comunidad y manteniendo nos autonomia", Prome Minister 
a enfatisa. 


Prome Minister a subraya cu apesar cu mundo henter ta 
pasando den tempo duro pa motibo di Covid, e ta keda cu 
confiansa cu Aruba lo logra sali for di e crisis aki. Aruba a logra 
den pasado y Aruba lo logra atrobe. Pasobra nos logronan ta 
basa riba nos determinacion y curashi, fe y confiansa, trabou 
duro y perseverancia. 


Te cu siman pasa, Aruba no tawata tin niun apertura y forma 
pa por a dialoga. Sinembargo, despues di su biahe siman 
pasa pa Hulanda, Prome Minister a logra cu pa Aruba a habri 
un caminda pa dialogo. Esaki a tuma luga mesora despues di 
Conseho di Minister diabierna dia 3 di juli y mesora a cuminsa 
negosacionnan riba ‘ambtelijk niveau'. Y despues a sigui varios 
negosacionnan cu e ekipo di Aruba y esun na Hulanda. 

Awe a bira cla cu riba e nivel 'ambtelijk' no a tene cuenta cu 
e temanan mas esencial pa Aruba. A base di esey Aruba a 











presenta awor un contra proposicion na secretario di estado 
Knops. Entre otro a tene cuenta cu e supervision mas extenso, 
e autoridad di e entidad, y e edad di pensioen pa 67 afia, e 
dolarisacion di nos economia y companianan estatal. 


Tambe Prome Minister a logra cu durante su reunionnan na 
Hulanda cu Secretario di Estado Knops, pa Sr. Knops honra 
e peticion di Prome Minister pa publica e documentonan cu 
tin di haber cu e condicionnan pa cu e fiansa. Esaki pa Aruba 
tawata hopi importante pasobra por a sigui debatenan habri 
caminda tur hende por a lesa y of studia e documentonan. E 
documentonan aki ta disponibel pa un y tur cu kier tin acceso 
of kier studia nan. 


"Aruba ta pasando den temponan di prueba, di retonan dificil y 
mi ta comprende e preocupacionnan di cada ciudadano. Pero 
tambe Aruba ta conoci pa su determinacion pa logra. Lo mas 
importante ta pa no tin miedo y pa tin fe y confiansa cu e etapa 
aki tambe ta bay ta exitoso pa Aruba. Aruba lo logra un biaha 
mas. Nos por". 

Departamento di Salud Publico: 


MEDIDANAN DI CONTROL IMPLEMENTA 
NA AEROPUERTO TA SIGUI DETECTA CASO 
POSITIVO DI COVID 19 
ο 











E control y testnan cu ta wordo haci na Aeropuerto ta sigui Aruba y a yega nos isla procedente di Merca. Tur turista cu test 
duna resultado efectivo. positivo lo bay den isolacion na un localidad asigna caminda e 

lo ricibi e servicio nesesario y lo wordo monitoria. Si e turista 
Awe Aruba ta regista 3 caso mas di Covid-19 na Aeropuerto. a biaha cu familiares, esakinan lo bay den cuarentena segun 
Tur tres persona cu a test positivo no ta residente di Pais protocol. 


Aruba 
SU RECUPERACION 
Y FUTURO 


UPDATE COVID-19 


DIABIERNA 17-2020 
CASONAN CORONA VIRUS ARUBA 


rgen 


111 100 4308 21 3 


O 88 


8 4419 

IERNO DI ARUBA 


MINISTER XIOMARA MADURO 


MINISTER di Finansa, Asuntonan Economico y Cultura 


Departamento di Impuesto: 


MAÑAN POR BUSCA PLACH'I NUMBER DI 


ANA 2020 DEN FORMA DI DRIVE-THRU 
Lo otorga e plachinan A-65001 te cu A-78000 

















Departamento di Impuesto (DIMP) ta participa cu e otorgamento 
di plach'i number 2020 na publico en general ta sigui diasabra 
awor, dia 18 di juli 2020, den forma di Drive-Thru. Clientenan 
cu tin e number A-65001 te cu A-78000 ta keda invita pa pasa 
libremente y busca e plachinan di number. 


E DIMP Drive-Thru lo ta riba e parkeerplaats di e oficina 
principal na Camacuri y lo start 9 or di mainta y lo termina pa 
1 or di atardi (nonstop). Ta pidi tur cliente pa tene cuenta cu 
e documentonan rekeri. Esakinan ta e comprobante di pago 
original di DIMP y un polisa di seguro vigente. Departamento di 

Impuesto ta enfatisa cu e servicio di Drive-Thru ta solamente pa 
otorgamento di plach'i number 2020. Pa tur otro asunto cu no 
ta regarda otorgamento di plachi, manera pago of registracion 
di vehiculo di motor lo mester acudi den siman sea na oficina 
principal na Camacuri of un MFA, cerca nos caheronan durante 
nos orario di custumber. 


DIMP Drive-Thru 

Departamento di Impuesto ta pidi pa tene bon cuenta cu e 
Drive-Thru lo ta accesibel solamente via e caminda Avenida 
Milio Croes (bira na altura di e tire shop), drenta Rumbastraat. 
Aki ta sigui un ilustracion importante. 


Si bo no ta logra busca bo plachi diasabra awor, no preocupa, 
nos lo sigui parti e plachinan A-65001 te cu A78000 durante e 
siman venidero di dialuna te cu diahuebs conforme e orario: 
7:45 - 11:30 am y 1:15 - 5:00 pm. Alabes, pronto lo habri e 
oportunidad pa busca plach'i number a base di un systema 
di afspraak. Lo comunica esaki mas den detaye unabes cu e 
preparacionan ta cla pa start cu e fase nobo aki. Nos ta pidi tur 
cliente pa sigui nos anuncionan via Facebook pa e noticianan 
di otorgamento di plach'i number. 

SVB TA INFORMA TUR DUNADO DI TRABOU 
CU DESDE 20 DI JULI POR APLICA PA 
SUBSIDIO DI SALARIO PA LUNA DI JULI, 2020 


SVbta anuncia cu e periodo pa aplicacion pa subsidio di salario 
pa luna di juli ta cuminsa dialuna awor, dia 20 di juli, 2020. Tur 
dunado di trabou cu ta bin na remarke pa aplica pa subsidio 
di salario ta bay ricibi un notificacion di SVb y despues di ricibi 
esaki nan por yena nan aplicacion den nan portal digital MiSVb. 
Ultimo dia pa aplica pa subsidio di salario pa luna di juli ta 26 
di juli, 2020, fin di dia. 


Tur rekisito pa subsidio di salario a keda mescos pa luna di juli: 


1. E compania a wordo afecta den un forma negativo pa 
motibo di COVID-19; 
2. E compania tin un perdida di entrada premira di por lo 


menos 25% den e luna di e subsidio; 

3. E compania no ta permiti pa retira empleado pa 
motibonan socio-economico; 

4. E compania ta paga e empleado minimal 6096 di su 
salario; 

5. E compania y tur empleado ta registra na SVb riba 15 di 
maart 2020; 

6. E compania ta registra na Departamento di Impuesto y 
tin un persoonsnummer; 

7. E compania ta cumpli cu pago di impuesto y primanan 
social di e luna corespondiente cu a aplica pa subsidio; 

8. E compania mester aplica pa e subsidio; 

9. E compania a cumbini cu tur trahado un reduccion di 
arbeidsomvang cu por varia entre 0% te cu maximal 40%. 
SVb ta recorda tur dunado di trabou cu pa aplica pa subsidio di 
salario pa luna di juli e dunado di trabou mester a cumpli cu e 
pago di tur prima y seguro social pa luna di mei y juni. SVb ta 
referi aki na e primanan di AZV, AOV/AWW, pensioen general 
di trahado y ZV/OV. Ta e deber di e dunado di trabou pa paga 
e primanan aki. 


Pa e aplicacion mes tambe tin puntonan importante pa e 
dunado di trabou tene na cuenta: 

. E formulario pa e trahadonan firma lo ta disponibel den 
e portal digital MiSVb. Solamente e formulario oficial aki di SVb 
por wordo usa y ta wordo acepta; 

ba Dunado di trabou y trahado mester firma e formulario y 
yena e % di reduccion di arbeidsomvang cu a acorda (reduccion 
di min. 096 y max. 40%); 

. Tur documento relaciona cu e aplicacion pa subsidio 
di salario mester wordo uploaded den MiSVb y den un solo 
documento (1 file). SVb no ta acepta documentonan via e-mail; 
. Despues di a upload e formulario cu firma di e trahadonan 


y di e dunado di trabou, mester yena e formulario di aplicacion; 
. Despues di yena e formulario di aplicacion, ta primi ariba 
ENTREGA PETICION; 

. Dunado di trabou ta ricibi un confirmacion cu aplicacion 
a keda entrega; 

. No por haci cambio na e peticion despues di a entrega 
e aplicacion asina ta cada dunado di trabou mester tuma su 
tempo pa yena e informacion corecto y sigura su mes cu e ta 
upload e formulario cu firma di e trahadonan corectamente y 
completo den un solo documento (1 file); 


Pago di subsidio di salario pa luna di juli di parti di SVb pa e 
dunado di trabou lo cuminsa entrante 29 di juli, 2020. Dunado 
di trabou ta responsabel pa verifica cu su cuenta di banco ta 
corectamente registra na SVb. 

Pa facilita e proceso di aplicacion y contesta pregunta di 
dunado di trabou y trahado relaciona cu e programa di Subsidio 
di Salario por tuma contacto cu e Service Center via mail na 
loonsubsidie@svbaruba.org. Tambe por subi ariba e pagina di 
SVb www.svbaruba.org y bay na e topico Subsidio di Salario 
(na Doño di Trabou). 


A 


REGISTRACION 


SUBSIDIO DI SALARIO PA LUNA DI JULI 2020 


Tur dunado di trabi 


por apli 


Por aplica vie 


B desde 20 di juli te cu 26 di juli 2020. 
3 29 di juli 2 


di Salaric 


loonsubsidie@svbaruba.org GENJI 

GOBIERNO DI ARUBA 


MINISTER ANDIN BIKKER 


MINISTER di Husticia, Seguridad y Migracion 


Minister Andin Bikker: 

OTRO EXITOSO REUNION DI JUSTITIEEL 
VIERLANDENOVERLEG UNDA A TRATA 
VARIOS PUNTO IMPORTANTE PA ARUBA 


Diarason mainta Minister di Husticia mr. Andin Bikker tabata den 
e cumbre di Justitieel Vierlandenoverleg J.V.O. y e biaha aki a 
tene e reunion virtual den cuadro di e reto di e crisis di Corona. E 
J.V.O. e biaha aki mester a tuma luga na Hulanda pero a dicidi di 
tene via medio di comunicacion online. Den e cuadro aki di parti 
Aruba a cuminsa na subraya cu temanan cu ta regarda Ministerio 
di Husticia mester atende cu nan den e cumbre di Ministernan 
di Husticia y no via condicionnan como bijlage den cuadro di 
fiansa pa sosten di likides cu Hulanda a manda siman pasa pa 
B.Z.K.. Tambe a subraya cu principionan di Statuto y estado di 
derecho manera preveni uzo indebido di circunstancia y principio 
voluntario ora ta papia di consenso Rijkswetten mester wordo 
conserva. Awor aki e condicionnan cu país Aruba a ricibi ta keda 
cu caracter casi obligatorio mara na e sosten di likides y Minister 
Bikker ta lamenta esaki. 


Tambe a trece dilanti den cuadro di e puntonan di agenda e 
dimencion di preocupacion cu tin pa basta luna caba unda ta 
experenciando e situacion caminda hermana país Venezuela a 
cera su fronteranan. Den e cuadro aki ta depende di intermediacion 
na nivel diplomatico di Reino pa logra repatria e personanan cu 
mester wordo expulsa. Den e cuadro aki a haci un apelacion na 
colega Minster di Husticia pa intermedia cu su colega encarga cu 
asuntonan di Relacion Exterior pa yega mas pronto cu ta posibel 
na un resolucion caminda por repatria personanan cu no tin un 
status legal y manda nan bek pa nan pais. 





Den e J.V.O. aki tambe a trata e raport cu a ricibi den november 
2019 caminda cu a constata senjalnan positivo pa loke ta trata 
desaroyonan na KIA y a haya sosten y elogio pa esaki. Minister 
Bikker a bisa cu lo sigui riba e tema aki pasobra tin hopi adelanto 
cu a haci pero tin hopi trabou pa haci den cuadro di e reto 
financiero. 

Den e tema di Aruba Desk tambe a trata Caribbean Center for 
Legislation esta Academia di Ley cu a keda stableci un par di 
siman pasa y Aruba a haya elogio pa esaki. For di tempo cu 
Minister Bikker tabata den Parlamento 2014 bin arriba, semper 


a boga pa establece un Academia di Ley y for di e tempo ey 
e tema aki a haya hopi sosten den cuadro di reunionnan inter 
parlamentario. Aruba su leynan mester compara nan como 
un software di un país y esey ta haci cu un Academia di Ley 
ta importante pasobra cada bes mester keda update e leynan 
y pa haci e trabou ey mester di experto huridico cu a sigui un 
curso adicional un post academie pa certifica nan mes como 
wetgevingsjurist. Den paisnan di Reino Hulandes pa loke ta trata 
caribense tin un scarsedad di huristanan asina y pa esey for di 
Parlamento caba a bin ta promove pa stablece un academia di 
Ley. 


Momento cu Minister Bikker a asumi responsabilidad como 
Minister di Husticia a pone esaki den acuerdo di gobernacion y un 
par di siman pasa a logra cu e Aruba Desk y e Caribbean Center for 
Legislation a nace. E logro aki ta conhuntamente cu Universidad 
di Corsou y Universidad di Aruba. Un par di siman pasa a habri 
inscripcion y unda a haya un averahe 50 persona mientras cu tin 
cupo pa 20 persona. Tambe a papia riba cooperacion di material 
specialisa pa loke ta trata vehiculo di justicia y pa aeropuerto 
haya dos crash truck segunda mano pero den bon mantencion di 
parti Schiphol groep. Aruba lo tuma dos di nan over y esaki ta den 
cuadro di cooperacion cu instancianan den Reino. Finalmente 
Aruba a acorda tambe y a haya elogio pa esaki cu a propone 
pa Aruba bay lidera creacion di un concepto di ley concordante 
pa por remplasa loke ta yama aki na Aruba e Landsverordening 
Administratieve Rechtsspraak cu ta LAR cu for di 1993 a keda 
instituí y cu Corte Comun a expresa cu e mester wordo modernisa. 
Awor a haya e mandato den e cumbre di Ministernan di Husticia 
pa Aruba den cooperacion cu otro islanan bay lidera pa traha 
un concepto nobo concordante. Mescos cu tin un codigo civil 
concordante, mescos cu tin codigo penal concordante y hopi otro 
leynan y pasobra tin un Corte Comun Aruba lo bay lidera den 
cooperacion estrecho cu e otro islanan pa bin cu un concepto di 
ley concordante pa loke ta trata Adiminstratieve Rechtsspraak. 
Pa Minister Bikker y otro coleganan Minister di Husticia e cumbre 
aki ta uno hopi exitoso. 


a 17 Juli 2020 BENIN Y. 








PROGRAMA VACACIONAL VIRTUAL 






JULI 13 PA 31 
=, CONTENDO ONLINE 
MUSEO OF BUSCA BO 
AU MUCHILA DI MUSEO 
2020 CU VARIOS ACTIVIDAD 


Muchila di museo = Afl: 5 


UZA “HASHTAG” Y GANA DIFERENTE PREMIO SUBSCRIBI NA NOS 
#MUSEOCONECTA2020 a CANAL DI YOUTUBE 
“MUSEO CONECTA" 


Vide SIGUI NOS RIBA NOS 
ta2020 il. 
Oe Be PAGINANAN DI FACEBOOK 


3 COMMUNITY MUSEUM 
e SAN NICOLAS 


FMA 


Y FUNDACION MUSEO ARUBANO 














HP >El 





Museo Historico Aruba 

Na momento cu nos bishitantenan ta 
biaha pa Aruba ta bon pa nan ta bon 
informa, pa e motibo aki Departamento di 
Salud Publico (DVG) a crea e aplicacion 
oficial cu ta yama "Aruba Health App". 


DVG haciendo uzo di innovacion y 

tambe cu e ayudo y cooperacion di 
profesionalnan a design un tremendo 
applicacion. 


E aplicacion aki tambe lo yuda e turista 
sinti su mes mas sigur y placentero 
durante su estadianan na Aruba. Minister 
Oduberta subraya cuAruba ta un pionero 
den e desaroyo di e aplicacion aki. 


Diferente paisnan na mundo tin un 
aplicacion pa cu COVID-19 pero manera 
esun cu Aruba a introduci no tin, asina 
e mandatario a trece dilanti. E “Aruba 
Health App" ta e unico aplicacion cu 
ta conecta e usuario cu e laboratorio 
caminda e ta haya e resultado di su test 
electronicamente den e aplicacion. 


E aplicacion aki lo beneficia nos 
bishitantenan den lo siguiente: 

* Elo haci e proceso den aeropuerto na 
yegada uno mas lihe y placentero. 
*Elodunanos bishitantenan e trankilidad 
mental door di haci lo minimo contacto 


ATTENTION 


MANDATORY FACE PROTECTION REQUIRED 
TO ENTER EMERGENCY DEPARTMENT! 


MAX 1 person allowed to accompany patient 


TA OBLIGATORIO PA BISTI MASK 
PROME CU DRENTA DEPARTAMENTO 
DI EMERGENCIA! 


CAMINDA TI 


JOAN 
SULTADO 





posibel. 

* E biahero lo ricibi e prueba di su 
resultado di test mas rapido y convenio. 
* Elo haya informacion di salud, number 
di emergencia y unda mester bay den e 
caso aki. 


* E lo haya e lista di negoshinan cu a 
aplica pa e “Health & Happiness Code”. 


Na momento cu e turista baha e “Aruba 
Health App” e lo ricibi tur e ventahanan 
aki pa asina e por disfruta di su 
estadianan na Aruba cu mas siguridad. 
Pa haci e aplicacion aki accesibel pa tur 
hende a dicidi di pone esaki riba tur e 
plataformanan manera Google App, App 
Store y Web App. 


Minister Oduber kier a  gradici 
departamento di salud publico (DVG), 
Setar, ATA, Futura, departamento di 
immigracion, LabHoh pa e tremendo 
colaboracion y cooperacion pa logra 
desaroya e applicacion aki. Aruba sigur 
ta un trendsetter den esaki. 





Ta permiti SOLAMENTE 1 acompanante 

W TO TRAVEL SAFELY TO THE 


+ Fill in the Embarkation / Disembarkation (ED) Card to obtain your Aruba 
entry permit at edcardaruba.aw 


* Upload your Certified Negative PCR test as part of the ED online process 
or prepay for a PCR test to be administered at the Aruba Airport 


* Purchase the Aruba Visitors Insurance as part of the ED online process 
For more information visit arubavisitorsinsurance.com 


"Download the Aruba Health App erube.com/us/arube-health-app 
Visitors will be required to show an approved online ED card at check-in or 
boarding. 





* Visitors residing in specific states are required to take a PCR test and upload prior to travel, so testing upon arrival 
Will not be an option. Check out the list of states on www.aruba.com 





* The Government of Aruba requires all inbound travelers 
to wear a mask in-flight to Aruba. 


UPON ARRIVAL 


* Health screening for visitors who uploaded a negative PCR test 
before departure 
If no symptoms are detected you can start your vacation 


* Testing for visitors who did not upload a certified negative PCR test 
before departure 
Visitors will be in quarantine pending test results 


* Masks will be required in the airport and until you enter your room 
at your place of stay 


In case of symptoms, 
go to your room 
immediately and 
inform the hotel 


representative/host 


While masks will not be required around Aruba, we strongly encourage visitors to have their 
mask handy for situations where social distancing proves difficult 









This information is subject to change at the discretion of the 

Decoratiecommissie Aruba 
Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION REAL 2021 


Aruba a conoce e afia aki un grupo grandi di 17 persona cu 
a ricibi un Condecoracion Real pa motibo cu nan a destaca 
riba diferente tereno y/of a dedica nan mes na nos comunidad. 
Comision Condecoracion Real Aruba ta informa cu entrante dia 
prome di juli 2020 pueblo di Aruba por entrega proposicionnan 
pa personanan ricibi un condecoracion real otro afia, na 
ocasion di celebracion di afía di Rey na april 2021. 


Pa un persona por wordo considera pa haya un condecoracion 
real mester tene cuenta cu e accento ta cay riba prestacionnan 
particular pa y den comunidad. Tin dos categoria: 

- Trabou boluntario, pues trabounan pa cual e persona no a/ta 
ricibi salario; 

- Prestacionnan particular cu un persona a haci contra pago, 
pues den su trabou. 

E prestacionnan aki mester ta di un caliber y nivel di e halto 
ey cu nan ta surpasa locual normalmente ta wordo spera di su 
trabou y mester tin un balor excepcional pa desaroyo di Aruba. 


Tur persona of instancia cu conoce un persona cu na su 
opinion ta merecedo di un condecoracion real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel entrante 1 di juli 2020 na 
balie abou na entrada na Bestuurskantoor na Playa, na 
Bestuurskantoor na San Nicolaas of cerca e miembronan 
di Decoratiecommissie Aruba. Tambe por download e 
formularionan for di e website di Gobierno: www.gobierno.aw, 
www.overheid.aw, www.government.aw. 


E formularionan di proposicion mester wordo yena completo y 
detayadamente y mester wordo firma door di e persona(nan) 
of e instancia cu ta haci e proposicion ("voorsteller"). 

E motivacion di e peticion ta di crucial importancia. 

Pa evalua e meritonan di un persona cu ta wordo proponi pa 
un condecoracion real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Comision Condecoracion RealArubata enfatisa cu otorgamento 
di un condecoracion real mester keda un sorpresa pa e persona 
concemi. Pa e motibo ey ta di suma importancia pa NO informa 
e persona concerni cu ta bay haci un peticion pe, ni envolvi'e 
den e proceso di prepara un proposicion. Mester haci e trabao 
preparatorio den tur secrecia. Esaki lo evita un desapunto den 
caso cu e condecoracion no ta wordo otorga. 


E entrega di un proposicion pa un condecoracion real mester 
wordo haci na Decoratiecommissie Aruba 


y mester wordo entrega den un envelop cera na Bureau 
di Minister Presidente di Aruba (Bureau Minister van 
Algemene Zaken) na atencion di Decoratiecommissie Aruba, 
Bestuurskantoor, L.G. Smith Blvd. 76, Oranjestad, Aruba. 


Proposicionnan pa condecoracionnan real ta wordo trata na 
Hulanda door di e organo cu ta carga e nomber di "Nederlandse 
Kapittel voor de Civiele Orden". Nan ta duna e conseho 
definitivo pa cu e condecoracionnan real y nan ta hopi estricto. 
Por ehempel, den caso cu un persona tin tremendo logronan 
pa comunidad, pero e tin por ehempel boetnan grave, un 
persona asina lamentabelmente no ta bin na remarca pa un 
condecoracion real durante cierto periodo. Por ehempel pa 
un boet durante un afia y dependiendo di e cantidad di boet 
durante mas afia. 


Semper un peticion mester wordo manda hopi luna adelanta, 
casi un afia adelanta, pa por keda cla cu tur tramite na Aruba y 
na Hulanda pa asina e personanan por ricibi nan condecoracion 
na luna di april di e aña venidero. E aña aki e ultimo dia pa 
entrega un proposicion pa un Condecoracion Real pa afia 
2021 ta diabierna 4 di september 2020. 


Por fabor tuma nota cu proposicionnan incompleto y 
proposicionnan cu a drenta despues di diabierna 4 di september 
2020 lamentabelmente no por wordo trata. 


Aruba tin hopi persona cu ta contribui na nos comunidad 
mediante trabou boluntario y personanan cu ta destaca 
realmente dennantrabou. Ta deseo di Comision Condecoracion 
Real Aruba pa mira hopi di nan ricibi un condecoracion real na 
2021, mescos cu e afia aki. Ta p'esey un peticion na un y tur 
pa haci un esfuerso pa esaki bira realidad y pa asina Aruba por 
honra su hendenan balioso. Comision Condecoracion Real 
Aruba ta spera cu pa afia di Rey 2021 tambe comunidad lo 
reacciona cu hopi entusiasmo pa reconoce esnan cu ta haci 
trabou importante pa y den nos comunidad. 


Den caso cu tin cualkier pregunta of pa mas informacion por 
tuma contacto cu e miembronan di Comision Condecoracion 
Real Aruba: 

sra. F. Perez-Lopez (tel. 583-8425) 

sr. V. Frank (tel. 587-4979) 

sra. N. Anthony (cel. 593-1921) 

sra. |. Nicolaas-Ras (tel. 584-8880) 

sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
gmail.com 


condeco.aruba@ 

Ta ricibi peticionnan pa 
aña 2021 entrante dia 
1juli 2020 
E ultimo dia pa entrega 
peticionnan ta dia 
4 september 2020 

ARUBA TIN LEY PA CUIDA SALUD DI 
COMUNIDAD Y DI NOS ANIMALNAN 


Veterinaire Dienst cu ta un servicio di Departamento di Salud 
Publico ta e seccion cu ta supervisa leynan cu ta relata na salud 
di animalnan. Veterinaire dienst ta traha cu diferente ley pa 
proteha nos comunidad di “zoonosis” cu ta malesanan transmiti 
di bestia pa hende manera rabies y covid-19, pa proteha nos 
fauna indemico y nos animalnan di malesanan infeccioso di 
bestia manera parvo y schroefworm. Veterinaire Dienst ta 
traha hunto cu Douane pa supervisa e ley di importacon di 
animal y pa salvaguardia salud di comunidad henter. 


Na momento cu un persona tin pensa di biaha cu su mascota, 
ta deber di e persona pa di antemano revisa e condicionan 
rekeri na e instancia oficial di e pais na unda nan kier bai di 
biahe, pasobra cada pais tin nan leynan y condicionan. 

Na Aruba ley ta stipula pa añas caba cu ta prohibi di bin cu 
cacho for di Sur- y Midden America incluyendo Mexico, St. 
Domingo, Haiti y Cuba. 


Recientemente a sali den publicidad un caso unda un cacho 
illegalmente a wordo importa for di Colombia y atravez di medio 
di comunicacion kier hunga cu sentimento di comunidad pa 
di e manera aki purba obliga Veterinaire Dienst pa kibra ley, 
esaki sigur ta algo di lamenta profundo. E ley ta bisa cu no por 
importa cachonan for di e paisnan menciona. 


Paloke ta e caso particular aki ta asina cu recentemiente a trata 
di drenta Aruba illegalmente cu e cacho. Douane cumpliendo cu 
ley no a permiti e cacho drenta Aruba y a splica corectamente 
na e dofio e motibo di esaki. Den casonan asina unda ta purba 
importa animalnan illegal, normalmente ta purba di manda e 
animalnan bek nan pais riba e mesun buelo, pero esaki no a 
logra y douane a tuma contacto cu Veterinaire Dienst pa tuma 
e animal over. Desde e dia aki e cacho ta den quarentena 
manera stipula pa ley pa asina duna e dofio chens pa regla pa 
e bestia bai bek. Lamentablemente e donjo no a usa e tempo 
aki pa busca solucion pa manda e cacho bek. 


Den nos leynan e unico excepcion pa cu un famia por bin cu 
su mascota Aruba si e ta encera un verhuizing. Pa cu esaki 
tin condicionan hopi estricto y e cacho mester ta un miembro 
di famia, es decir e mester por a biba cu e famia mas cu 6 
luna. Contrario na declaracion di e dofio di e cacho, Douane 
y Veterinaire Dienst a constata cu e dofio y e cacho no ta 
cumpli cu e exigencianan pa wordo permiti na Aruba. E cacho 
no tin tur e vacunanan y testnan nesesario, e cacho no por 
wordo considera un inboedel pa motibo cu pa un animal 
wordo considera un inboedel prosedente di Zuid America tin 
un proseso estricto y largo cu e cacho tin pa cumpli cu ne 
pa descarta tur malesa infeccioso y banda di esaki e cacho 
ta prosedente di un pais unda importacion ta estrictamente 
prohibi y esaki e persona tawata na altura di dje manera e mes 
a declara. 


Casonan manera esaki ta sosode cu frecuencia y Veterinaire 
Dienst ta cumpli cu ley manera cu esaki ta indica. Veterinaire 
Dienst ta lamenta un bes mas cu kier trata na trapa riba nos 
leynan door di bay den publicidad. Leynan tey y nos tin pa traha 
y cumpli cu nan y Minister of Gobierno no por kibra esakinan. 


Veterinaire Dienst ta haci su trabou pa vigila cu ningun animal 
ta drenta Aruba illegalmente cu e risico di por causa un brote 
of epidemia di malesanan infeccioso di animal aki na Aruba. 
E cacho encuestion mester wordo manda bek pa Colombia pa 
asina evita cu lo mester pone drumi. E decision a wordo tuma 
cu e cacho lo tin cu bai bek. Ta e deber di e dofio pa zorg pa 
esaki y e ta haya e espacio aki tambe. Nos ta lamenta cu e 
persona no a informa su mes promer cu e la importa e cacho 
y despues no kier respeta e reglanan y leynan vigente. Ley ta 
pa tur hende cumpli y e ley aki no ta permiti ningun gobernante 
pa haci excepcion riba dje. 


Nos ta spera cu comunidad henter por compronde esaki. 

REQUEST FOR EXPRESSION 





OF INTEREST (REOI) 
with regard to the Aruba Refinery 





Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 
transparent Request for Expression of Interest (REOI) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 
Additional industrial developments 
at locations still available within the 
Track b) | refinery area, 

e.g. LNG transshipment, petrochemical 


facilities, alternative clean industry, 
renewable energies, etc. 


Repurposing of the Aruba Refinery 
by replacing existing installations 
and establishing entirely new 
industries. 






Track a) 









Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 
the REOI Document and Appendices. 


Please visit www.government.aw to download 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across αἱ its widest point. Aruba is one of the four countries 
that form the Kingdom of the Netherlands, along with the 
Netherlands, Curacao, and Sint Maarten. 





ABOUT RdA: 


Refineria di Aruba N.V. /LLC (RdA), established in Aruba at 
Caya Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


* A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


* A total of 13 MMB of storage capacity; 


+ Two Reef berths each with the capacity to handle Ultra 
Large Crude Carriers (ULCC); 


+ Approximately 3,750,000 square meters of long lease 
land. 


TIMELINE EXTENDED 


CONTACT| the official REOI Public Notice with registration | REOI 1 & 2 Issue Date: ΒΕΟΙΊ 8.2 Closing Date: 


and submission details. 


June 8th, 2020 July 31st, 2020 





Disclaimer: no rights can be derived from this publication. Please refer to the REOI Public Notice for all relevant information. 

feliz Fin 


di Siman 


E MOMENTONAN MAS IMPORTANTE 
TA GU ΝΙΛ 


Gabinete Wever-Croes 





